MALEE บวก 2.39% ทำนิวไฮตั้งแต่เข้าตลาดฯ หลังงบ Q3 โตกระฉูด
MALEE บวก 2.39% ทำนิวไฮตั้งแต่เข้าตลาดฯ หลังงบ Q3 โตกระฉูด ล่าสุด ณ เวลา 10.37 น. ราคาอยู่ที่ 96.50 บาท บวก 2.25 บาท หรือ 2.39% สูงสุดที่ 98.75 บาท ต่ำสุดที่ 96.00 บาท มูลค่าซื้อขายที่ 161.89 ล้านบาท 
11 พ.ย. 2559

ผู้สื่อข่าวรายงานว่า ราคาหุ้นบริษัท มาลีกรุ๊ป จำกัด (มหาชน) หรือ MALEE ณ เวลา 10.37 น. ราคาอยู่ที่ 96.50 บาท บวก 2.25 บาท หรือ 2.39% สูงสุดที่ 98.75 บาท ต่ำสุดที่ 96.00 บาท มูลค่าซื้อขายที่ 161.89 ล้านบาท ราคาสูงสุดตั้งแต่เข้าตลาดเมื่อวันที่ 13 มีนาคม 2535

บริษัท มาลีกรุ๊ป จำกัด (มหาชน) หรือ MALEE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 161.01 ล้านบาท หรือมีกำไรสุทธิ 1.15 บาทต่อหุ้น เพิ่มขึ้น 176% จากช่วงเดียวกันของปีก่อนที่มีกำไรสุทธิ 58.44 ล้านบาท หรือมีกำไรสุทธิ 0.42 บาทต่อหุ้น
ทั้งนี้ผลการดำเนินงานที่มีกำไรเพิ่มขึ้นเนื่องจากบริษัทมียอดขายเพิ่มขึ้น ขณะที่สามารถควบคุมค่าใช้จ่ายได้เป็นอย่างดี ทั้งต้นทุนการผลิต ค่าใช้จ่ายในการขาย และต้นทุนทางการเงิน
ขณะที่ผลการดำเนินงานช่วง 9 เดือนแรกมีกำไรสุทธิ 413.38 ล้านบาท หรือ 2.95 บาทต่อหุ้น เพิ่มขึ้น 83% จากช่วงเดียวกันของปีก่อนที่มีกำไรสุทธิ 225.61 ล้านบาท หรือ 1.62 บาทต่อหุ้น 